## El Consell contracta d’emergència subministraments per a reparar danys en centres de salut del Departament de Salut València-Doctor Peset

*** S’ha validat la contractació del subministrament de material de comunicacions, lliteres, neveres i esterilitzadors per un import de prop de 84.000 euros
* Es duen a terme actuacions en centres de salut de Benetússer, Sedaví, Alfafar i Castellar, així com en els consultoris auxiliars de Parc Alcosa, la Torre, Forn d’Alcedo, Pinedo, el Saler, Perellonet i el Palmar**

El Consell ha pres raó de la declaració d’emergència de la contractació dels subministraments necessaris per a reparar els danys ocasionats per la DANA en centres sanitaris del Departament de Salut València-Doctor Peset.

En concret, les instal·lacions sanitàries afectades són els centres de salut de Benetússer, Sedaví, Alfafar i Castellar de València, així com els consultoris auxiliars de Parc Alcosa, la Torre, Forn d’Alcedo, Pinedo, el Saler, Perellonet i el Palmar de València.

D’esta manera, s’ha declarat d’emergència la contractació del subministrament de material de comunicacions, lliteres, neveres i esterilitzadors per a estos centres per un import de prop de 84.000 euros.

Estes actuacions se sumen a les que el Consell va validar el mes de desembre passat per a la contractació de servicis, subministraments i obres en els centres corresponents al Departament de Salut Doctor Peset per un import de més de dos milions d’euros.

A conseqüència de les inundacions, diversos centres de les zones afectades van patir danys importants en les infraestructures, les cobertes, les fusteries, els revestiments, la tanca, la urbanització exterior, les instal·lacions, el mobiliari clínic, l’equipament mèdic, el mobiliari general, les infraestructures de les tecnologies de la informació i comunicació i productes sanitaris i no sanitaris.

Entre els contractes de servicis hi havia el de la neteja dels centres sanitaris afectats, la reparació de les instal·lacions de baixa tensió i protecció contra incendis i el transport de professionals.

Pel que fa als contractes de subministraments, estos es referien, per exemple, al subministrament d’aigua, sanejament, climatització, ascensors, xicotet equipament d’electromedicina i mobiliari.

Els contractes d’obres declarats d’emergència incloïen les destinades a la reparació de construcció, fusteria i lampisteria dels centres afectats.

Fecha: 14/01/2025